SL Uradni list Evropske unije C 156/33

Sodba Splošnega sodišča z dne 12. aprila 2013 – SACEM proti Komisiji

(Zadeva T-422/08) (1)

(Konkurenca - Omejevalni sporazumi - Avtorske pravice v zvezi z javnim izvajanjem glasbenih del po spletu, po satelitu in s kabelsko retransmisijo - Odločba o ugotovitvi kršitve člena 81 ES - Razdelitev geografskega trga - Dvostranski sporazumi med nacionalnimi kolektivnimi organizacijami - Usklajeno ravnanje, ki izključuje možnost izdajanja večozemeljskih in večrepertoarnih dovoljenj - Dokaz - Domneva nedolžnosti)

2013/C 156/58

Jezik postopka: francoščina

Stranke

Tožeča stranka: Société des auteurs, compositeurs et éditeurs de musique (SACEM) (Neuilly-sur-Seine, Francija) (zastopnik: H. Calvet, odvetnik)

Tožena stranka: Evropska komisija (zastopnika: F. Castillo de la Torre in E. Gippini Fournier, zastopnika)

Intervenientki v podporo tožeči stranki: Francoska republika (zastopniki: sprva G. de Bergues, E. Belliard in A.-L. Vendrolini, nato G. de Bergues in J. Gstalter, zastopniki); in Sociedad General de Autores y Editores (SGAE) (Madrid, Španija) (zastopniki: R. Allendesalazar Corcho, R. Vallina Hoset in P. Hernández Arroyo, odvetniki)

Intervenientke v podporo toženi stranki: International Federation of the Phonographic Industry (IFPI) (Zürich, Švica) (zastopnika: L. Uusitalo in L. Rechardt, odvetnika); RTL Group SA (Luxembourg, Luksemburg); CLT-UFA (Luxembourg); Music Choice Europe Ltd, (London, Združeno kraljestvo); ProSiebenSat.1 Media AG (Unterföhring, Nemčija); Modern Times Group MTG AB (Stockholm, Švedska); Viasat Broadcasting UK Ltd (London) in Verband Privater Rundfunk und Telemedien eV (VPRT) (Berlin, Nemčija) (zastopniki: sprva M. Hansen, É. Barbier de La Serre, odvetnika, in O. Zafar, solicitor, nato M. Hansen, J. Ruiz Calzado, A. Weitbrecht, odvetniki, in J. Kallaugher, solicitor)

Predmet

Predlog za delno razglasitev ničnosti Odločbe Komisije C(2008) 3435 final z dne 16. julija 2008 v zvezi s postopkom na podlagi člena 81 ES in člena 53 Sporazuma EGP (zadeva COMP/C2/38.698 – CISAC).

Izrek

1. Predlog Komisije za ukrepe procesnega vodstva se zavrne.

2. Člen 3 Odločbe C(2008) 3435 final Komisije z dne 16. julija 2008 o postopku uporabe člena 81 [ES] in člena 53 Sporazuma EGS (zadeva št. COMP/C2/38.698 – CISAC) se v delu, ki se nanaša na Société des auteurs, compositeurs et éditeurs de musique (SACEM), razglasi za ničen.

3. Člen 4(2) in (3) Odločbe C(2008) 3435 final se v delu, ki se sklicuje na člen 3 te odločbe in se nanaša na SACEM, razglasi za ničen.

4. V preostalem se tožba zavrne.

5. SACEM nosi polovico svojih stroškov, z izjemo stroškov, povezanih z intervencijo v podporo Komisiji.

6. Francoska republika nosi svoje stroške.

7. Sociedad General de Autores y Editores (SGAE) nosi polovico svojih stroškov.

8. Komisija nosi svoje stroške in polovico stroškov, ki jih je priglasila SACEM, z izjemo stroškov, povezanih z intervencijo v podporo Komisiji, in polovico stroškov, ki jih je priglasila SGAE.

9. International Federation of the Phonographic Industry (IFPI) nosi svoje stroške in stroške, ki jih je priglasila SACEM, in stroške, povezane z njeno intervencijo.

10. RTL Group SA, CLT-UFA, Music Choice Europe Ltd, ProSiebenSat.1 Media AG, Modern Times Group MTG AB, Viasat Broadcasting UK Ltd in Verband Privater Rundfunk und Telemedien eV (VPRT) nosijo svoje stroške in stroške, ki jih je priglasila družba SACEM, in stroške, povezane z njihovimi intervencijami.

11. SACEM, Komisija, RTL Group, CLT-UFA in Music Choice Europe nosijo svoje stroške v zvezi s postopkom za izdajo začasne odredbe.

(1) UL C 327, 20.12.2008.